stanford-oval/wikipedia huggingface dataset:
הטקטיקה של חיל הרגלים
הערות שוליים

↑  ב-2009 הפכה לראשונה מערכת הגנה אקטיבית למבצעית. מערכת "מעיל רוח" הישראלית רשמה יירוט מוצלח ראשון ב-2011 והוכיחה את עצמה במבצע צוק איתן ב-2014.
גרנדיר בריטי משנת 1889 - חייל אופייני למאה ה-19. צבע המדים האדום הבולט של הצבא הבריטי הוחלף בצבע חאקי רק לאחר מלחמת הבורים הראשונה
הסתערות עם רובים מכודנים
חיילים אמריקאים בעיראק
חייל אמריקני יורה רקטת נ"ט מדגם M136 AT-4
מחלקת הנדסה של חיל הנחתים האמריקני, פועלת בעיראק, 2004. ברקע ניתן לראות דחפור די-9 ונגמ"ש אמפיבי AAV.
יעל

ערך זה עוסק בסוג בעל חיים ממשפחת הפריים. אם התכוונתם למשמעות אחרת, ראו .
| יעל |
| --- | --- |
 יעל נובי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גרה
משפחה:: פריים
תת־משפחה:: יעלים
סוג:: יעל
שם מדעי
 Capra ‏לינאוס, 1758
תחום תפוצה


יעל (שם מדעי: Capra) הוא סוג במשפחת הפריים. היעלים נפוצים בעיקר באזורים הרריים ברחבי העולם.
תכונות > יכולת הטיפוס

ליעל יכולת טיפוס טובה שמאפשרת לו לחיות על צוקים. בתחתית הפרסה של היעל קיימת כרית גמישה המשמשת להיאחזות בסלעים, ומאפשרת עצירה פתאומית במצוקים תלולים ובפניות חדות.
תכונות > קרני היעלים

זכרי היעלים תמיד כבדים יותר מהנקבות. לזכרי היעלים קרניים מפותחות וכבדות מעוגלות וגדולות, שהם משתמשים בהן בעיקר לצורכי חיזור וקביעת מעמד, כולל התגוששות עם זכרים אחרים. לנקבות קרניים מעוגלות וגדולות המשמשות אותן כאמצעי הגנה מפני טורפים.
מיון

מין: יעל קווקזי מערבי (Capra caucasica)
מין: יעל קווקזי מזרחי (Capra cylindricornis)
מין: יעל בורג (Capra falconeri)
מין: יעל איברי (Capra pyrenaica )
תת-מין: יעל גראדוס (Capra pyrenaica victoriae)
תת-מין: יעל ספרדי (Capra pyrenaica hispanica)
תת-מין: יעל פורטוגזי (Capra pyrenaica lusitanica) - נכחד
תת-מין: יעל הפירנאים (Capra pyrenaica pyrenaica) - נכחד
מין: יעל האלפים (Capra ibex)
מין: יעל נובי (Capra nubiana) – בעבר נחשב לתת-מין של יעל האלפים.
מין: יעל אתיופי (Capra walie)
מין: יעל סיבירי (Capra sibirica )
תת-המין: יעל ההימלאיה (Capra sibirica hemalayanus)
מין: עז הבר (Capra aegagrus )
תת-מין: יעל בזואר (Capra aegagrus aegagrus)
תת-מין: יעל צ'ילטאני (Capra aegagrus chialtanensis)
תת-מין: יעל סינדי (Capra aegagrus blythi)
תת-מין: יעל טורקמני (Capra aegagrus turcmenica)
תת-מין: קרי קרי או יעל כרתים (Capra aegagrus cretica)
תת-מין: עז הבית (Capra aegagrus hircus)
יעלים בישראל

בישראל מצוי המין יעל נובי, שנפוץ בנגב, במדבר יהודה וברמת הגולן. הסוג יעל כולל גם את מיני העיזים. עז הבית, תת-מין בסוג זה, בויתה מעז הבר.
חקיקת החוק להגנת חיית הבר צמצמה את הפגיעה ביעלים, והוא מסמל את אחת ההצלחות הגדולות של שמירת הטבע בישראל. עם זאת היעל נמצא בסכנת הכחדה. עם קום המדינה היו בארץ יעלים מעטים בלבד. מאז מספרם עלה, ולפי האומדן של רשות הטבע והגנים משנת 2019, יש בארץ בין 1,200 ל-1,500 יעלים.
סמליל "רשות שמורות הטבע" המקורי, שעוצב על ידי אליעזר ויסהוף, בשנת 1964 הורכב מיעל ושם הרשות כהמשך הקרן שלו, ולרוב הופיע בצבע שחור. בשנת 2014, לרגל יובל ה-50 לרשות, הציגה הרשות סמליל חדש שבו הופך קרן היעל בהמשכו לקו מקווקו המסמל קשת עתיקה. לדברי הרשות, היעל מסמל את עולם הטבע והקרן מתייחסת לעולם המורשת.
יעלים בישראל > בתנ"ך

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
”הָרִים הַגְּבֹהִים לַיְּעֵלִים“
גלריה

עז מבריגה
יעל קווקזי מערבי
יעל איברי
יעל אלפיני
יעל סיבירי
יעל נובי צעיר ליד מכתש רמון
זכר יעל נובי
עזים מבויתות
יעל אתיופי
סמליל רשות הטבע והגנים
הדמות המצוירת והמואנשת של יעל בשם ארצי שהוא הקמע של רשות הטבע והגנים
ראו גם

יעז
לקריאה נוספת

עוזי פז ויורם יום-טוב, הרים הגבהים ליעלים, הוצאת מאגנס, 2019
יורם יום-טוב, צבאים בישראל, הוצאת מאגנס, 2016
הערות שוליים

1 2  נעה פישר, מראם ועד עטלף: בעלי חיים שהוזכרו בתנ"ך, באתר ynet, 15 באפריל 2022
| יעלים |
| --- | --- | --- |
| כבשי שור | כבשי שור |  |
| כבש המושק | כבש המושק |     |
| טאקין | טאקין |     |
| יעלים | יעלים |     |
| עבדקן הרעמה | עבדקן הרעמה |     |
| טאר ההימלאיה | טאר ההימלאיה |     |
| טאר ערבי | טאר ערבי |     |
| טאר נילג'ירי | טאר נילג'ירי |     |
| כבש | כבש ארגאלי • כבש מופלון • כבש הבית • כבש אוריאל • כבש גדול-קרניים • כבש דאל • כבש השלג |     |
| כבש כחול | כבש כחול מצוי • כבש כחול גמדי |     |
| יעל | יעל קווקזי מערבי • יעל קווקזי מזרחי • עז מבריגה • יעל איברי • יעל האלפים • יעל נובי • יעל סיבירי • יעל אתיופי • עז הבר (תת-מין: עז הבית) |     |
| צפירים | צפירים |     |
| צפיר | צפיר האלפים • צפיר הפירנאים |     |
| צפיר הקורדילרים | צפיר הקורדילרים |     |
| סרו | סרו יפני • סרו סומטרי • סרו סיני • סרו ההימלאיה • סרו אדום • סרו טאיוואני |  |
| גוראל | גוראל סיני • גוראל ההימלאיה • גוראל אדום • גוראל אמור |  |
| --- | --- |
בקרת זהויות :  NLI: 987007283348305171  BnF: cb12288500r (data)  LCCN: sh85019998  NKC: ph508896
אחדות בדת הבהאית

האמונה בדת הבהאית מדגישה את האחדות של האלוהות, הדת והאנושות. זהו מושג מרכזי סביבו נסובים כל שאר העקרונות הדתיים והחברתיים. ההתייחסות של הדת למושג זה רחבה וכוללת את "אחדות האלוהות", "אחדות הדתות" ו"אחדות האנושות" (הכוללת אחדות עולמית, והצורך של כלל בני האדם להשיג אחדות בינם לבין עצמם).
אחדות האלוהות

האמונה הבהאית היא מונותאיסטית: ישנו רק אלוהים אחד. האמונה באלוהים אחד, כוונתה שהעולם וכל היצורים והכוחות בתוכו נוצרו על ידי ישות אלוהית אחת. האלוהים מעביר את מסריו לאנושות באמצעות מתווכים, שהם הנביאים והשליחים שהקימו דתות שונות מהתקופה הפרהיסטורית ועד היום. שליחים אלו לאו דווקא מגלמים את מהותו של האלוהים, אלא מהווים את האמצעי באמצעותו האל הופך לנגיש לבני האדם. מלבד זאת, כל אחד מהם מהווה דוגמה לשאר בני האדם והאופן בו עליהם לנהוג ולפעול. למרות שישנן תפיסות שונות של טבע האל, ולמרות שכל אחד מתפלל אליו בשפה שונה וקורא לו בשם שונה (אללה או יהווה, אלוהים או ברהאמה), עדיין הכוונה היא לאותו אל ואותה ההוויה. למעשה, ההבדל בתפיסת טבע האל בין התרבויות והדתות השונות, מקורו בצרכים המשתנים של החברות השונות ותלוי תקופה והקשרה החברתי.
אם כן, הבהאים רואים בדתות השונות הקיימות בעולם, כפרקים בהיסטוריה של אמונה אחת יחידה, אשר נחשפה באמצעות התגלותו המתמשכת והמתחדשת של אלוהים. תהליך זה, בו ההתגלות של אלוהים סיפקה באופן רציף את ההדרכה הנחוצה עבור ההתפתחות החברתית והאבולוציונית של האנושות ידועה כ"התגלות מתמשכת". נשאלת השאלה אם כן, כיצד ניתן להבין את ההבדלים, בפרט בנוגע לפרקטיקות חברתיות, בין הדתות הגדולות אשר נחשבות במהותן לדת אחת על פי האמונה הבהאית? התשובה לכך, על פי האמונה הבהאית היא, שכל התגלות של האלוהים לחברה מסוימת, ניתן לראות כרופא מיומן, שלו התפיסה המלאה של טבעו של גוף האנושות, ומשכך הוא מסוגל לרשום את התרופה המתאימה לתחלואי העולם.
על פי דפוס זה של התגלות מתמשכת של האלוהים, נבואתו של בהאא אללה, מייסד הדת הבהאית, תופסת תפקיד ייחודי בכך שהיא מהווה את השיא של דתות העבר, על ידי קריאתה לכל דתות העולם לידי אחדות. משנתו של בהאא אללה כוללת בתוכה גם קריאה ספציפית לאחדות עולמית, המבוססת על ההכרזה באחדות האנושות- קריאה שלא הייתה יכולה להיעשות טרם הגלובליזציה של העולם, בתקופתם של השליחים הקודמים.
אם כן, מכיוון שההתגלות האלוהית על פי האמונה הבהאית מתמשכת ומתחדשת, הבהאים אינם טוענים שההתגלות הבהאית היא השלב הסופי בהתגלותו של אלוהים בתהליך התפתחותו הרוחנית של האדם. למעשה, כתביהם טוענים שלאחר 1000 שנה, יופיע ביטוי נוסף של אלוהים בצורת שליח, כחלק מקידום התרבות האנושית.
אחדות הדתות

בהמשך לעקרון אחדות האלוהות על פי האמונה הבהאית, אחדות הדתות היא הוראת ליבה בדת הבהאית, הקובעת כי ישנה אחדות בסיסית ברבות מדתות העולם. מהותו של עיקרון זה היא בכך שהתורה של הדתות הגדולות היא חלק מתוכנית אחת המכוונת על ידי אותו אלוהים, ומטרתה לחנך ולאחד את העולם כולו- בפועל, ישנה רק דת אחת אך היא נתגלתה על ידי אלוהים בתקופות שונות בהיסטוריה.
בהאא אללה, הצהיר כי הדתות מהוות "קרניים של אותו אור" והן למעשה שלבים שונים בהיסטוריה הנצחית, המהווים את ההתפתחות המתמדת של דת אחת ויחידה. השוני בין הדתות נובע למעשה מהצרכים השונים שאפיינו את התקופות והמקומות השונים בהיסטוריה, ובשל כך חשיפתן על ידי נביאים/שליחים שונים. הטענה המרכזית היא שכל ביטוי של האלוהים מביא מידה גדולה יותר של התגלות (או דת) לאנושות, יותר מזו שקדמה לה. הדתות אשר נמנות עם עיקרון זה הן: סבאניזם, הינדואיזם, בודהיזם, זורואסטריזם, יהדות, נצרות, אסלאם, באביזם והדת הבהאית. אם כן, לכל אחת מהדתות הנביא שלה, כאשר האמונה הבהאית היא האחרונה והמלאה ביותר.
האמונה של הדת הבהאית באחדות עקרונות היסוד של דתות אלו, מקשה על היכולת להסביר את השונות הרבה בין הדתות. הבהאים טוענים כי האמיתות הרוחניות בהן מחזיקה כל דת, דומות. למעשה, רק נדמה כי דתות אלו מצויות בקונפליקט, בשל חוקיהן החברתיים הנבדלים זה מזה, אך שוני זה נובע אך ורק משום הצרכים השונים שעלו במהלך ההיסטוריה, והצורך בקודים מוסריים וערכיים חדשים שתחתיהם יוכלו להתאחד חלקים גדולים יותר של בני אדם. אם כן, קושי זה מתיישב על ידי הכללתן של הדתות תחת עקרון בהאי אחד: כל אחת מהן קיימת כדי להצהיר על אותה אמונה יחידה באלוהים; מטרותיהן והעקרונות הבסיסיים שלהן דומים; ספרי הקודש שלהן קשורים באופן טבעי; ורובן עזבו את ההתגלות הנבואית עם התגלותו של בהאא אללה.
למעשה, הבהאים מאמינים כי הפתרון לבעיות העולם המודרני טמון באחדות גלובלית המבוססת על ההכרה באמונה משותפת המגשימה את נבואותיהן של כל הדתות בעולם. בהאא אללה טען כי: "המטרה הבסיסית המחיה את האמונה באל ובדתו היא אבטחת האינטרסים וקידום האחדות של המין האנושי, וטיפוח רוח האהבה והאחווה בין בני האדם".
לוואי

ערך זה עוסק במונח תחבירי. אם התכוונתם למשמעות אחרת, ראו .
לוואי הוא משלים (אטריביוט attribute) של שם עצם, העונה על משהו מארבע שאלות נסיבתיות אך ספציפיות על אודות שם העצם. השאלות הן: "של מי?", "של מה?", "איזה?" ["איזו?", "אילו?"] ו"כמה?". שם העצם והלוואי מהווים יחד צירוף, כאשר שם העצם משמש כ'גרעין'.
השיטה לזהות את הלוואי נעוצה תחילה במציאת הנושא והנשוא במשפט. על מנת לקבוע את תפקידה התחבירי של כל מילה במשפט יש לבדוק האם היא מתקשרת לשם עצם או לפועל. אם מילה מרחיבה ומתארת שם עצם, ולמעשה עונה על השאלות שצוינו לעיל, מדובר בלוואי.
סוגי לוואים > לוואי תואר

לוואי תואר הוא שם תואר המתאר את הגרעין. לוואי התואר יחד עם הגרעין מהווים צירוף שמני. לדוגמה, המשפט "כלב מאולף" מכיל שם עצם + לוואי. על לוואי התואר להתאים במין ובמספר לשם העצם אותו הוא מתאר.
סוגי לוואים > לוואי תווית

לוואי-תווית (הַמְלַוֶּה את הגרעין) מציין האם יש זהות בין האובייקט המסומן על ידי הגרעין לבין האובייקט שסומן קודם לכן (בַּטקסט) על ידי אותו גרעין. מפרידים בין שני סוגים של תוויות:
תוויות סותמות (המלוות את הגרעין): תוויות המסמנות כי לא-בהכרח יש זהות בין האובייקט המסומן על ידי הגרעין לבין אובייקט שסומן קודם לכן (בַּטקסט) על ידי אותו גרעין (אם בכלל). לדוגמה: אדם אחד (הביט בי), אישיות פלונית (נהרגה שם), איש כלשהו, איזושהי אישה, אי-אלו ילדים, כמה מורים, מספר תלמידים, קצת סקרנים, מעט חוקרים.
תוויות מיידעות (המלוות את הגרעין): תוויות המסמנות כי יש זהות בין האובייקט המסומן על ידי הגרעין לבין האובייקט שסומן קודם לכן (בַּטקסט) על ידי אותו גרעין. לדוגמה: הָאדם (הביט בי), אותה אישיות (נהרגה שם), איש זה, אשה זו, ילדים אלו.
לוואי מהסוג הראשון נקרא לוואי כמות, ולוואי מהסוג השני נקרא לוואי כינוי רמז. בניגוד לשאר הלוואים, לוואי תווית (בין אם היא סותמת ובין אם היא מיידעת) יכול להופיע גם לפני הגרעין.
סוגי לוואים > לוואי שייכות

נקרא גם כינוי קניין ומבטא את השייכות של הגרעין. כינוי קניין חבור הוא כינוי קניין שבו הגרעין והלוואי התאחדו למילה אחת (חברי, יומני, אחותי וכו'). לעומת זאת, כינוי קניין פרוד הוא כינוי שמורכב מגרעין ומילת שייכות (הספר שלי, המכונית שלו, המחברות שלה וכו'). מחקרים מראים כי צורת הכינוי החבור נפוצה פי 15-10 מאשר צורת הכינוי הפרוד.
הבלשן חיים רוזן טוען כי כינוי קניין חבור משמש לציון קשר בלתי ניתן להפרדה. לדוגמה, קצב שאומר ללקוחות בחנותו "אל תגעו בבשרי" לא מתכוון שהלקוחות לא יגעו לו בסחורה. לדוגמה זו ניתן למצוא דוגמאות נגדיות כמו "החנווני סגר את חנותו מוקדם מהצפוי". לכן יש בלשנים אשר חולקים על דעתו של רוזן.
לדוגמה: הדבקת מדבקות היא פעולה חשובה לפיתוח המוטוריקה העדינה של הילד
סוגי לוואים > לוואי צירוף יחס

צירוף יחס הוא שם עצם שלפניו מופיעה מילת יחס. תפקידו של צירוף היחס הוא לשמש כמשלים לנשוא. לוואי צירוף יחס הוא צירוף יחס שמשמש כמשלים לשם עצם.
לוואי צירוף יחס הוא תוצר של גלגול שבו הפך המושא ללוואי באחת משתי דרכים:
נשוא פועלי הפך לשם פעולה והמושא הפך ללוואי
הילדים צפו בסרט; הילדים נהנו מהסרט => הצפייה בסרט הייתה מהנה
הנשוא הושמט והמושא הפך ללוואי
האוטובוס נסע לאשקלון; האוטובוס התקלקל בדרך => האוטובוס לאשקלון התקלקל בדרך.
סוגי לוואים > לוואי סומך

לוואי סומך הוא שם עצם המופיע בצירוף סמיכות ומתאר את הנסמך השני. לדוגמה, המשפט "תלמידי המכללה" מכיל גרעין + לוואי סומך. בצירופים כמו "בית ספר" או "בית חולים", שבהם הסמיכות כבולה, לא יצוין הסומך כלוואי מכיוון שמחיקתו תגרום לשינוי מוחלט של משמעות הצירוף.
סוגי לוואים > לוואי תמורה

לוואי תמורה הוא שם עצם, שלא יוצר צירוף סמיכות עם שם העצם שקודם לו.
סוגי לוואים > לוואי מצמצם

לוואי מצמצם הוא חלק ממשפט (פסוקית) שבלעדיו המשפט אינו מובן, ולא יופרד מהמשפט בפסיק. לוואי בלתי מצמצם הוא חלק ממשפט, שגם הסרתו תאפשר הבנה של המשפט, ולכן יופרד בפסיקים משאר המשפט. דוגמה ללוואי בלתי מצמצם היא: "חברי הטוב, שזמן רב לא הייתי איתו בקשר, כתב מחזה חדש". לוואי מצמצם הוא: "יצירות כאלו נכתבו על ידי סופרים ממוצא אנגלי". המילים "ממוצא אנגלי" הן הלוואי המצמצם.
סוגי לוואים > משפט לדוגמה

| לוואי כמות, | נושא (גם גרעין), | נשוא, | אות יחס+שם עצם, | כינוי שייכות, | גרעין, | לוואי |
| --- | --- | --- | --- | --- | --- | --- |
| שני | השכנים | השתתפו | בהוצאות | של | החגיגה | המשותפת. |
לקריאה נוספת

עוזי אורנן, המשפט הפשוט, אקדמון, 1979.
הערות שוליים

↑  11 – פסיק במשפט בעל פסוקית לוואי זיקה, באתר האקדמיה ללשון העברית
| --- | --- |
בקרת זהויות :  NLI: 987007295863705171  LCCN: sh85009420  NKC: ph487760
FNC אנטרטיינמנט

| --- | --- |

 נתונים כלליים
 סוג:  חברת תקליטים
 בורסה:  KOSDAQ (173940) 
 תקופת הפעילות:  14 בדצמבר 2006 – הווה (18 שנים) 
 מיקום המטה:  Cheongdam-dong 
 מנכ"ל:  Han Sung-ho 
  
 www.fncent.com
 
FNC אנטרטיינמנט (בקוריאנית: FNC 엔터테인먼트; ראשי תיבות של "fish and cake") היא חברת בידור דרום קוריאנית שהוקמה ב-2006 על ידי הזמר והמפיק המוזיקלי הדרום קוריאני האן סיונג-הו. החברה פועלת כחברת תקליטים, סוכנות טאלנטים, חברת הפקות מוזיקה, חברת ניהול אירועים והפקת הופעות, והוצאה לאור של מוזיקה. החברה, שנקראה בעבר "FNC Music", ניהלב רק מוזיקאים, אך ב-2012 שינתה את שמה ל-FNC Entertainment והחלה להרחיב את תחום הבידור העסקי שלה. מאז ינואר 2012 ממוקם מטה החברה בצ'ונגדאם-דונג, סיאול.
שם החברה מבוסס על נס האכלת האלפים באמצעות חמש כיכרות לחם ושני דגים בלבד. הסיבה לכך היא שהאן סונג-הו הוא נוצרי אדוק, ובחר להשתמש בשם זה כדי לקוות שיקרו ניסים לחברה.
החברה מנהלת להקות קיי-פופ שנונות כגון F.T. Island,‏ CNBLUE,‏ AOA,‏ N.Flying,‏ SF9, צ'רי בולט (תחת חברת הבת FNC W), ו-P1Harmony. בנוסף, מנהלת החברה מספר בדרנים, בהם ג'ונג היונג-דון, לי גוק-ג'ו, ולי סה-יונג, ומספר שחקנים, בהם ג'ונג הא-אין, ג'ונג ג'ין-יונג, לי דונג-גאן, פארק גוואנג-היון, סונג היוק, קים וון-הי, וקים יון-סאו.
בפברואר 2021, הקימה FNC יצרה שתי חברטת בת חדשות. החברה הראשון, FNC B, הוא מיזם משותף בין FNC אנטרטיינמנט ו-HOW אנטרטיינמנט, המתמקדת במוזיקת טרוט (אנ'). החברה השנייה, FNC W, מתמקדת בניהול להקות הבנות.
אמנים > אמנים עצמאיים

לי הונג-קי (F.T. Island)
ג'ונג יונג-הווא (CNBLUE)
Innovator
אליס
J.Don‏ (N.Flying)
| 0 | 1 | 2 |
| --- | --- | --- |
|  |  להקות F.T. Island  CNBLUE  AOA  N.Flying  SF9  צ'רי בולט (תחת חברת הבת FNC W)  P1Harmony |  להקות בת ולהקות פרויקט F.T. Triple  AOA Cream  Romantic J  Two Song Place  JNJ |
אמנים > שחקנים ושחקניות

באק זו-הו
צ'וי מין-הוואן
האן יון-סאו
ג'ין יה-ג'ו
ג'ונג יוג'ין
ג'ונג הא-אין
ג'ונג ג'ין-יונג
ג'ונג יונג-הווא
קאנג צ'אן-הי
קאנג מין-היוק
קים צ'אנמי
קים הוויונג
קים צ'ול-מין
קים אין-סונג
קים ג'א-היון
קים נו-רי
קים רו-וון
קים סול-היון
קוון דה-היון
לי צ'א-יון
לי דא-וון
לי דונג-גון
לי הא-וו
לי הונג-גי
לי ג'א-ג'ין
לי ג'א-יון
לי ג'ונג היון
לי ג'ונג-שין
לי סיונג-היוב
לי סיונג-ג'ו
לי היון-סו
נאם וו-היון
פארק גוואנג-היון
פארק ג'י-וון
שין היי-ג'ונג
שין יאן
סונג היוק
אמנים > בדרנים

צ'ו סונג-מין
ג'ונג היונג-דון
ג'ו וו-ג'ונג
קים יונג-מאן
קים אה-יון
לי גוק-ג'ו
מון ג'י-אה
מון סה-יון
נו הונג-צ'ול
יו ג'א-פיל
אמנים לשעבר > מוזיקאים

M Signal
F.T. Island
או וון-בין (2007–2009)
צ'וי ג'ונג-הון (2007–2019)
סונג סיונג-היון (2009–2019)
ג'וניאל (2011–2016)
AOA
פארק צ'ו-אה (2012–2017)
קוון מינה (2012–2019)
שין ג'י-מין (2012–2020)
סאו יו-נה (2012–2021)
AOA Black
יוקיונג (2012–2016)
N.Flying
קוון קוואנג-ג'ין (2013–2018)
הוניסט (2017–2019)
צ'רי בולט
מירה (2019)
קוקורו (2019)
לינלין (2019)
CNBLUE
לי ג'ונג-היון (2009–2019)
אמנים לשעבר > שחקנים ושחקניות

ג'ו ג'א-יון (2014–2019)
ג'ונג היי-סונג (2015–2018)
ג'ונג וו (2015–2019)
קים מין-סאו (2014–2017)
קוואק דונג-יאון (2012–2020)
קוון מינה (2012–2019)
לי דה-הא (2014–2016)
ליי אלייז'ה (2016–2017)
פארק דו-סיק (2016–2019)
יון ג'ין-סאו (2012–2020)
אמנים לשעבר > בדרנים

ג'י סוק-ג'ין (2015–2016)
סונג יון-אי (2012–2019)
לי סה-יונג (2017–2019)
יו ג'א-סוק (2015–2021)
ביאורים

↑  צ'וי ג'ונג-הון גורש מהלהקה, החברה הודיעה שהוא פרש מתעשיית הבידור בעקבות שערוריית השמש הבוערת (אנ')
↑  ג'וניאל עזב לאחר חמש שנים כדי לחתום בחברות עצמאיות שונים
↑  צ'ואה עזבה את הלהקה ואת החברה עקב דיכאון, אך שלוש שנים מאוחר יותר חזרה וכעת נמצאת תחת M Great M
↑  מינה עזבה את הלהקה ואת החברה כדי להתמקד בקריירת משחק
↑  ג'ימין עזבה את הלהקה בעקבות טענות לבריונות נגד חברה לשעבר בלהקה
↑  החוזה של יונה הסתיים ב-1 בינואר 2021
↑  יוקיונג עזבה את החברה ואת הלהקה אך תהיה נוכחת כאורחת ב-AOA Black בעתיד
↑  קוון קוואנג-ג'ין יצא להפסקה עקב מחלוקות מיניות, ועזב את הלהקה לצמיתות
1 2 3  מירה, קוקורו ולינלין עזבו את החברה בעקבות סיום החוזים שלהן
הערות שוליים

↑  "FNC엔터, 전문 레이블 체제로…트로트·걸그룹 레이블 설립". entertain.naver.com. ארכיון מ-2021-12-30. נבדק ב-2021-12-30.
↑  www.fncent.com. "FNC Entertainment". www.fncent.com (בקוריאנית). ארכיון מ-2019-06-17. נבדק ב-2021-12-30.
↑  www.fncent.com. "FNC Entertainment". www.fncent.com (בקוריאנית). ארכיון מ-2019-06-17. נבדק ב-2021-12-30.
| --- | --- |
בקרת זהויות :  MusicBrainz: 3b2698b7-c426-456d-8452-1e92b8a0bf00
עידוד טרור על ידי הרשות הפלסטינית

עידוד טרור על ידי הרשות הפלסטינית נעשה באמצעות שימוש בגופים רשמיים העומדים לרשותה, או לרשות באי כוחה, כחלק מהסכסוך הישראלי-פלסטיני. הקמפיין כולל הנצחת מחבלים פלסטינים שביצעו פיגועי התאבדות או שנהרגו על ידי ישראלים במהלך ביצוע פיגוע או ניסיון פיגוע, תשלומי משכורות למחבלים ולאסירים ביטחוניים שנאסרו על ידי מדינת ישראל בעקבות ביצוע פיגועים, או לבני משפחותיהם של מחבלים שנהרגו והכנסת חומרי הסתה לתוכנית הלימודים בבתי הספר ברשות.
יחס למחבלים > הנצחת מחבלים

הרשות מנציחה מחבלים שביצעו פיגועים על מנת להאדיר את שמם. טורנירי ספורט וקבוצות ספורט נקראים על שם מחבלים שונים, כדוגמת טורניר על שם זיאד דעאס שביצע את פיגוע התאבדות בחדרה ב-2005 שנרצחו בו שישה ונפצעו שלושים. מחנות קיץ, בתי ספר, טקסי סיום ואירועי ספורט, נקראו על שמה של דלאל מוגרבי, שהובילה את הפיגוע בכביש החוף בשנת 1978 בו נרצחו 35 ישראלים. טהאר חאמד, צלף שביצע את הפיגוע בוואדי חרמיה (2002) והרג 10 ישראלים במחסום צה"ל, זכה בעיתון הרשמי של הרשות לכינוי "גיבור האינתיפאדה".
בדו"ח שפרסם ב-2015 ארגון מבט לתקשורת פלסטינית (PMW), כתב כי עשרות בתי ספר ברשות נקראו על שם מחבלים ושימשו להאדרתם, אם בשמות בתי הספר ואם בשילוב תמונות המחבלים בסמלים, יצירות והנצחה בפעילויות שונות. בעקבות דיווח שהועבר על מימון בית ספר על שם דלאל מוגרבי, המחבלת מפיגוע כביש החוף, בכספים שנתרמו מנורווגיה, משרד החוץ הנורווגי פנה לרשות הפלסטינית בדרישה להחזרת כספי התרומות.
יחס למחבלים > האדרת מחבלים

בנאום שנשא יו"ר הרש"פ אבו מאזן ב-2008, ששודר בטלוויזיה הפלסטינית, שיבח את המחבלים היושבים בכלא הישראלי בעקבות ביצוע פיגועים קטלניים.
ב-2015 נאם אבו מאזן בערוץ הטלוויזיה של הרשות הפלסטינית ונשא דברי ברכה לפעולות המוראביטון ולפעולות הג'יהאד שנעשו על מנת להגן על הר הבית מיהודים:
אנו מברכים אתכם, אנו מברכים את מוראביטאת והמוראבטין, אנו מברכים כל טיפת דם שנשפכה למען ירושלים, שכן זהו דם נקי וטהור, דם שנשפך למען האל, ברצון אללה. כל שהיד יגיע לגן עדן וכל פצוע יזכה בגמול מן האל... אל-אקצא שלנו, כנסיית הקבר שלנו, ואין להם זכות לטמא אותם ברגליהם המטונפות. לא נאפשר להם, ונעשה את כל שביכולתנו כדי להגן על ירושלים
באוגוסט 2018 הוציא מכון ממרי דו"ח בנושא "תנועת הפת"ח והרשות הפלסטינית בראשות מחמוד עבאס: שבחים למחבלים ולבני משפחותיהם ותמיכה בדיור למשפחות שהידים" שמציג דוגמאות לתמיכה המוסדית והמוראלית של הרש"פ ותנועת פת"ח במחבלים ובמאבק המזוין נגד ישראל.
באוקטובר 2022 שרת הבריאות הפלסטינית שיבחה בישיבת הממשלה של הרשות הפלסטינית את חוליית הטרור גוב האריות, שביצעה סדרה ארוכה של פיגועי ירי ומטענים, ואמרה: "ברכות לגוב האריות, לשהידים, לאסירים ולכל התושבים בשכם".
בינואר 2023 שר הדתות הפלסטיני הוציא מכתב לאנשי הדת במסגדים המשבח את השאהידים והאסירים והגדיר את הנאמנות לשהידים ולאסירים כ"כנשק החזק ביותר בעימות עם ישראל".
ב-2019 העניק עבאס זכי בשבתו כחבר הוועד המרכזי של פתח, אות הוקרה למשפחתו של עמר אבו לילא, מחבל שביצע פיגוע דקירה וירי באזור אריאל.
ב-2023 זכי הביע תמיכה לטבח שביצעו מחבלי חמאס בישובי עוטף עזה, ואמר שהוא מודה להם על "המוכנות לפעולת ה-7 באוקטובר". שר ברשות הפלסטינית מטעם פת"ח, מועיד שעבאן, קרא בלוויתם של מחבלים שנהרגו בקרבות עם צה"ל בטול כרם במהלך מלחמת חרבות ברזל, חלקם קצינים במנגנוני הביטחון של הרשות הפלסטינית, לאחדות כוללת בין כל הכוחות הפלסטינים במאבק המזוין נגד הכיבוש, והבהיר שהרשות הפלסטינית מחויבת למאבק זה. בהמשך מסמך רשמי של משרד ההקדשים של הרשות יצא בהוראה למטיפים והדרשנים במסגדים לקרוא לרצוח אזרחים יהודים ולהצטרף ללחימה לצד החמאס. ב-19 בנובמבר הוציא משרד החוץ הפלסטיני הודעה שבה הוא מכחיש את הטבח של החמאס וטוען כי הרג האזרחים בוצע על ידי חיל האוויר הישראלי.
במרץ 2024 פרסמה סוכנות הידיעות של הרשות הפלסטינית וופא כתבה לציון 46 שנים למותה של המחבלת דלאל מוגרבי, שהנהיגה את חוליית המחבלים שביצעה את פיגוע כביש החוף בו נרצחו 35 ישראלים.
כמו כן, בין השנים 2000 ל-2010 שידרה הטלוויזיה הפלסטינית מאות פעמים סרטון תעמולה על 72 הבתולות להן יזכו השהידים שייהרגו במסגרת עימות עם ישראל.
יחס למחבלים > תשלומי משכורות למחבלים ולמשפחותיהם

בשנת 2004 חוקקה הרשות חוק (19) לפיו כל פלסטיני או ערבי ישראלי שנאסר בישראל בגין פעולת טרור כנגד יהודים במסגרת הסכסוך הישראלי-פלסטיני, זכאי למענק חודשי שנע בין 1,400 ש"ח לחודש, ל-12,000 ש"ח לחודש. גובה התשלום נגזר בהתאמה למספר שנות המאסר. בנאום שנשא יו"ר הרשות הפלסטינית, מחמוד עבאס, בפני הטלוויזיה הפלסטינית הרשמית בפברואר 2018, אמר כי תשלומים אלו הם "חובתנו הלאומית, האנושית והמוסרית, וחובת המאבק. זה נתמך מההנהגה ומהממשלה הפלסטינית".
הסתה לטרור במדיה ובאמצעים נוספים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דו"ח שפרסם המרכז הירושלמי לענייני ציבור ומדינה על "אינתיפאדת היחידים" שהחלה שנת 2015, הציג את הרשתות החברתית כגורם שהצמיח את גל הטרור. על פי הדו"ח, הרשתות החברתיות סייעו בהפצת שמועות ושקרים, רטוריקה שמטרתה לעורר זעם המוני, הדרכות מעשיות לביצוע מעשי טרור יעילים, מודלים לחיקוי ותמריצים חברתיים לביצוע פעולות הטרור. גם החמאס וגם הפת"ח קידמו באופן רשמי מחאות ופעילויות המוניות, אולם הפת"ח - על אף שבמקרים מעטים קידמו חשבונותיו מסרים המעודדים שימוש באלימות, דוגמת יידוי אבנים - היה מתון משמעותית לעומת החמאס וגורמים אחרים שריכזו את השיח הקיצוני והאלים ביותר. סרטוני תעמולה רבים הופצו ברשתות החברתיות בספטמבר 2015, כאשר חלקם שמו דגש על קריאות לצופים לנקוט בפעולה דוגמת "קבלו את ההחלטה בעצמכם, לא לחכות למנהיגים" או "מתי תביע את זעמך?". במקרים רבים הופיעה הסכין ככלי ששימוש בו עשוי להביא לשינוי, ובמקרים מסוימים הוצגה מפורשות דקירת יהודים או חיילים כמעשה המתבקש. בהמשך התגברה מגמה זו בסרטונים שהפיץ החמאס ברשתות החברתיות. סרטונים רבים בשבועות אלו היו מצוירים וכוונו לקהל צעיר, ואחרים יועדו במיוחד עבור נשים. הרשתות החברתיות בלטו כמדיה המאפשרת הגעתם של תכנים אלו, המותאמים במיוחד עבור קהלים מסוימים, אל הקהל אותו הם מנסים לשלהב.
בתקופת המהומות בישראל ב-2021 נכנס הקשר בין הטרור לרשתות החברתיות למרכז השיח התקשורתי, והתופעה קיבלה את הכינוי העיתונאי "אינתיפאדת הטיקטוק" או "טרור הטיקטוק" - זאת על אף שטיקטוק לא הייתה הפלטפורמה העיקרית ששימשה לקידום מעשי טרור, אלא ככל הנראה טלגרם. משטרת ישראל והשר לביטחון פנים, אמיר אוחנה, ייחסו לרשתות החברתיות גורם מעודד הסתה. במהלך המהומות ניתח ארגון "Fake Reporter" את פעילות הרשת מצד יהודים שקראו לאירועי אלימות כלפי אזרחים ערבים או רכושם, ועל פי ניתוחו מרבית פעילות זו בוצעה בעשרות קבוצות סגורות, בעיקר בטלגרם, ובהם נוטרו אלפי תכנים אלימים לרבות סרטונים המציגים אלימות מפורשת, חדשות כזב ויזמות לביצוע פעולות אלימות. בעקבות הניתוח בזמן אמת, סגרו גורמים מהרשות המבצעת חלק מקבוצות אלו כבר במהלך גל המהומות, ועל פי עדויות ברשתות החברתיות גם ביצעו מעצרים. בכלי התקשורת הוצגו סרטונים בעלי אופי אלים שהפכו ויראלים ברשת הטיקטוק ובפלטפורמות רשת אחרות, בהם מספר ערבים ישראלים הצטלמו כשהם נוקטים באלימות והשפלה כלפי יהודים בישראל, בעיקר בעלי חזות חרדית.
בסוף אפריל 2022, עם סיום חודש הרמאדן, פרסמה מחלקת הסייבר בפרקליטות המדינה כי נבחנו למעלה מ-14,000 פרסומים ברשתות החברתיות אשר אותרו על ידי צה"ל ושב"כ. לאחר הבחינה הוחלט לפנות לרשתות החברתיות בנוגע ליותר מ-10,000 פרסומים הכוללים תוכן המסית לפעולות אלימות ופעילות טרור, לרבות פרסומים מפורשים שקראו לדקור, לדרוס, לירות ולהרוג; פרסומים אשר לעגו לנרצחים וקראו להעלות את מספר ההרוגים בפעולות. חלק מהפרסומים התמקד בשיבוח המפגעים ובמעשיהם; כינויים כגיבורים ומביאי ברכה; פרסומים של דברי שבח המלווים בסרטונים של חלוקת ממתקים וחגיגות אשר התרחשו בעקבות כל פיגוע ופרסומים של סרטונים ותמונות מזירות הפיגועים המלוות בקריאות שמחה. בנוגע לרשת החברתית פייסבוק התקבלו 7,700 תלונות, הוגשו 5,438 בקשות למחיקת תכנים ו-4,186 מתוכם הוסרו. ברשת טיקטוק טופלו 2,339 תלונות והוסרו 1,600 תכנים מסיתים. בטוויטר מתוך 1,534 תכנים מסיתים הוסרו 434.